Панов проведе първа тренировка с Черно море - Първа лига - БГ Футбол - Sportal.bg
Панов проведе първа тренировка с Черно море
11 януари 2019 | 15:21
Бранителят Цветомир Панов проведе първа тренировка с Черно море, съобщиха от клуба. Десният краен защитник подписа договор с "моряците" вчера и от днес започна подготовка с варненци. Заниманието се проведе на стадион "Младост", като треньорският щаб заложи на силови упражнения.
Заради болежки на облекчен режим се готвят Мехди Фенуш и Юго Кононго. По индивидуална програма тренира и младият Емил Янчев.
Преди заниманието отец Добромир благослови футболистите. Той ги поръси със светена вода и им пожела да са здрави и да постигат много успехи с Божията благословия.
За събота "моряците" получиха почивка, а в неделя подновяват двуразовите тренировки. В сряда /16 януари/ Черно море ще стартира серията от контроли срещу тима на Черноморец /Балчик/, като мястото и точният час на спаринга ще станат ясни допълнително.
Панов: Съжалявам, че отидох в Лудогорец
Цветомир Панов: Искам Купата и с Черно море
Спортни новини Прочетена 1248